

Z A P I S N I K
8. sjednice Vijeća Mjesnog odbora Zapruđe,
održane dana 17. siječnja 2022.
u objektu mjesne samouprave Zapruđe – Meštrovićev trg br. 1g,
s početkom u 20.00 sati
 
NAZOČNI ČLANOVI VIJEĆA:
Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana 
NENAZOČNI ČLANOVI VIJEĆA:
-
OSTALI NAZOČNI:
-
 
Predsjedava Šikić Goran, predsjednik Vijeća Mjesnog odbora Zapruđe. 
 
Predsjednik Vijeća Mjesnog odbora Zapruđe Goran Šikić otvara 8. sjednicu.
 
Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 8. sjednicu Vijeća Mjesnog odbora.
  
USVAJANJE ZAPISNIKA
 
Bez rasprave, jednoglasno, Vijeće Mjesnog odbora Zapruđe (u daljnjem tekstu: Vijeće) prihvaća tekst Zapisnika 7. sjednice Vijeća, održane 17. prosinca 2021. godine.



 
USVAJANJE DNEVNOG REDA
Predsjednik Vijeća Šikić Goran predlaže da se pod točkom dnevnog reda uvrste sljedeće točke: “Iscrtavanje parkirališnih oznaka na površinama javnih parkirnih mjesta namijenjenih za parkiranje vozila”te “Sanacija pješačkih puteva u parku Bundek”.
Predloženo je da se uvrsti točka dnevnog reda, povezana uz prethodnu sjednicu, “Rasprava o prenamjeni šljunčanog parkinga na Bundeku u zonu 4.2. u svrhu rasterećenja prometa - Dopis Mjesnog odbora Središće” te da se za istu donese zaključak, međutim Vijećnici zaključuju da je dostavljeno nedovoljno informacija za istu te se ta točka ne uvrštava kao točka dnevnog reda.


Vijeće jednoglasno prihvaća
 
D N E V N I   R E D
 
 
1. [bookmark: _heading=h.gjdgxs]Izvješće o radu Vijeća Mjesnog odbora Zapruđe za 2021. godinu, donosi se 
2. [bookmark: _heading=h.7eb5d5dhm7su]Program rada Vijeća Mjesnog odbora Zapruđe za 2022. godinu, donosi se
3. [bookmark: _heading=h.5mxofmljifnu]Prijedlog plana održavanja za 2022. godinu, zaključak, donosi se
4. [bookmark: _heading=h.5vx04uwdqdnr]Iscrtavanje parkirališnih oznaka na površinama javnih parkirnih mjesta namijenjenih za parkiranje vozila - zaključak, donosi se
5. [bookmark: _heading=h.czf6ib29k0wy]Sanacija pješačkih puteva u parku Bundek - zaključak, donosi se
6. [bookmark: _heading=h.jps0u2ml2bff]Pitanja, prijedlozi i obavijesti
[bookmark: _heading=h.m4edq3t2k33c]
 


Ad 1. Izvješće o radu Vijeća Mjesnog odbora Zapruđe za 2021. godinu, donosi se
 
U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana 
 
 
        	Vijeće jednoglasno donosi
 
 
I Z V J E Š Ć E
 
o radu Vijeća Mjesnog odbora Zapruđe 2021. godinu

Tijek rasprave:
Povedena je kratka rasprava. Vijećnica Žarković Gordana predlaže da se u Izvješću pod točkom “2.2. Sadržaj rada Vijeća” navedu svi planovi koje je Vijeće donijelo ( Plan rebalansa za 2021. godinu, Program građenja komunalne infrastrukture, Program održavanja javnih prometnih površina i ostalo)

1. Vijeće usvaja Izvješće o radu Vijeća Mjesnog odbora Zapruđe za 2021. godinu sa predloženom dopunom.
2. Ovaj zaključak dostavlja se Vijeću Gradske četvrti Novi Zagreb – Istok.










Ad 2. Program rada Vijeća Mjesnog odbora Zapruđe za 2022. godinu, donosi se
 
U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana 
  
        	Vijeće jednoglasno donosi
P R O G R A M 
rada Vijeća Mjesnog odbora Zapruđe za 2022. godinu
Tijek rasprave:
Povedena je kratka rasprava. Predsjednik Šikić Goran predlaže da se redoslijed točaka pod cjelinom “1. POLAZNE OSNOVE” navedu sljedećim redom: 
1. predlaganja i praćenja mjera i akcija za zaštitu i unapređivanje okoliša, te učinkovitiji rad komunalnih službi;
2. stanju komunalne infrastrukture, potrebe uređenja naselja, kvalitete komunalnog standarda, kvalitete stanovanja;
3. regulacija prometa u naselju;
4. sanacija postojeće pješačke i prometne infrastrukture;
5. uređenja postojećih parkova i zelenih površina;
6. modernizacijom dječjih igrališta s novom opremom;
Vijećnica Žarković Gordana predlaže da se redoslijed točaka pod cjelinom “2. GLAVNI CILJEVI” navedu sljedećim redom: 
1. osigurati sustavno prikupljanje i obradu, te primjerenu dostupnost javnosti podataka o području Mjesnog odbora, kao nužne pretpostavke za ostvarivanje aktivnog sudjelovanja građana i njihovih predstavničkih tijela u razvoju Mjesnog odbora (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);
2. omogućiti članovima Vijeća, kao i drugih zainteresiranim građanima, pravodobnu i potpunu informiranost o odlučivanju gradskih upravnih tijela Grada Zagreba o pitanjima od interesa za Mjesni odbor, a radi ostvarivanja primjerenog utjecaja na odluke (davanje mišljenja, te podnošenje inicijativa i prijedloga).
3. omogućiti korištenje prostora mjesne samouprave u interesu građana organizacijama, udrugama, inicijativama i političkim strankama sukladno njihovoj relevantnosti na lokalnom nivou i društvenoj koristi njihovih aktivnosti;
Vijećnik Pintar Bruno predlaže da se pod cjelinom “3. ZADACI I ROKOVI” točka “1. održavanje sjednica Radnih skupina” stavi na posljednje mjesto jer se do ovog trenutka nisu formirale Radne skupine.

1. Vijeće usvaja Program rada Vijeća Mjesnog odbora Zapruđe za 2022. godinu sa predloženim dopunama.
2. Ovaj zaključak dostavlja se Vijeću Gradske četvrti Novi Zagreb – Istok.

Ad 3.  Prijedlog plana održavanja za 2022. godinu, zaključak, donosi se

U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana 

Vijeće jednoglasno donosi 
Z A K LJ U Č A K
 
o Prijedlogu plana održavanja za 2022. godinu

Tijek rasprave:
Povedena je kratka rasprava. Vijećnici se slažu kako se prilikom čišćenja cesta u naselju čini kako se odvojci cesta prema zgradama slabo ili uopće ne čiste te se slažu kako je bitno i te odvojke jednakovrijedno čistiti kao i dominantne cestovne poteze u naselju. Raspravljeno je  da se uvede napomena u novom Planu održavanja za 2022. g. za naselje Zapruđe i to kako slijedi: “Da se svaka ulica koja je navedena u tablici čisti u cijelosti ( sa pripadajućim odvojcima) te da se u plan održavanja uvrste sve nerazvrstane ceste u naselju Zapruđe”.
Vijećnica Žarković Gordana spominje kako je potrebno objašnjenje unutar dostavljenog Programa čišćenja Grada Zagreba subotom - 2021.godina, broj programa rada 1-S, gdje je naveden Mjesni odbor Zapruđe, a Gradska četvrt Novi Zagreb-Zapad (napomena pod tabličnim retkom stoji: STANICE ZET-A, KOŠARICE, RASKRIŽJA, PODHODNICI, BUS I TRAM, STANICE; TRNSKO I SAVSKI GAJ-OD JADRANSKOG MOSTA DO ROTORA,SARAJEVSKE CESTE).
1. Vijećnici se slažu da se u novom Prijedlogu plana održavanja za 2022. godinu navede da se svaka ulica u naselju Zapruđe čisti u cijelosti ( sa pripadajućim odvojcima) te da se u plan održavanja uvrste sve nerazvrstane ceste u naselju Zapruđe. (prilog Zapisniku)
2. Ovaj zaključak dostavlja se Vijeću Gradske četvrti Novi Zagreb – Istok.








 Ad 4.  Iscrtavanje parkirališnih oznaka na površinama javnih parkirnih mjesta namijenjenih za parkiranje vozila - zaključak, donosi se

U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana 

	Vijeće jednoglasno donosi  

Z A K LJ U Č A K
 
o Iscrtavanju parkirališnih oznaka na površinama javnih parkirnih mjesta namijenjenih za parkiranje vozila
 
Tijek rasprave:
Povedena je kratka rasprava. Vijećnik Frida Kristijan navodi kako je većina horizontalne signalizacije koja označava parking mjesta u naselju dotrajala i izblijedjela, što često dovodi do neravnomjernog parkiranja i zauzimanja više od jednog standardnog mjesta. Vijećnica Žarković Gordana predlaže da se zada redoslijed obnavljanja horizontalne signalizacije po naselju. Vijećnik Pintar Bruno napominje kako je pri obnovi horizontalne signalizacije potrebno obratiti pozornost na Adamičevoj ulici da se oslobode prolazi ispred stambenih ulaza u zgradu kako bi se omogućila komunikacija pješaka i odvoz otpada. 
1. Vijećnici su suglasni da se obnovi horizontalna signalizacija parkirališnih oznaka na površinama javnih parkirnih mjesta namijenjenih za parkiranje vozila u naselju Zapruđe sa napomenom da se poštuje dimenzija standardnog parking mjesta (250x500cm) te da se u Adamičevoj ulici da se oslobode prolazi ispred stambenih ulaza u zgradu kako bi se omogućila komunikacija pješaka i odvoz otpada (širine min 100 cm). Pri projektiranju spomenutih mjesta u Adamičevoj - obratiti pozornost na mogućnost ostavljanja dostupnih šahtova radi čišćenja. 

2. 	Ovaj zaključak dostavlja se Vijeću Gradske četvrti Novi Zagreb – Istok, Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektor za promet i Zagrebačkom holdingu d.o.o., Podružnici Zagrebačke ceste 






Ad 5. Obnova pješačkih puteva u parku Bundek - zaključak donosi se

U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana 

Vijeće jednoglasno donosi  

Z A K LJ U Č A K
o sanaciji pješačkih puteva u parku Bundek

1.  Vijećnici su suglasni da se uputi Dopis Zagrebačkom holdingu d.o.o., Podružnici Zrinjevac da se obnove pješački putevi u parku Bundek između Mosta Mladosti i jezera Bundek  na način da se nasipa novi šoder jer se trenutno stvaraju lokve i blato na istima.
2. Ovaj zaključak dostavlja se Vijeću Gradske četvrti Novi Zagreb – Istok i Zagrebačkom holdingu d.o.o., Podružnici Zrinjevac.















Ad 6. Pitanja, prijedlozi i obavijesti
U raspravi sudjeluju: Anić Barica, Barišić Josip, Frida Kristijan, Lopandić Tomislav, Pintar Bruno, Šikić Goran i Žarković Gordana 

TEMA: Rasprava o prenamjeni šljunčanog parkinga na Bundeku u zonu 4.2. u svrhu rasterećenja prometa - Dopis Mjesnog odbora Središće

Povedena je kratka rasprava. Vijećnici imaju podijeljeno mišljenje i smatraju da je potrebno poslati dopis Zagrebačkom holdingu d.o.o., Podružnica Zagrebparking je li učinjen Elaborat zaštite okoliša prilikom inicijalnog kreiranja parking zone na jezeru Bundek i je li se spomenuta naplata zaista provodi u spomenutoj zoni.

TEMA: Reklamacija radova u Adamičevoj ulici

Povedena je kratka rasprava. Vijećnik Lopandić Tomislav predlaže da se Zagrebačkom holdingu d.o.o., Podružnica Zagrebačke ceste i Vijeću Gradske četvrti Novi Zagreb – Istok dostavi reklamacija u sljedećoj formi: “Radovi nisu izvedeni po troškovniku niti po pravilima struke. Stavke pod brojem 2., 7., 8., 9. i 10. nisu izvedene jer nije izvedeno raskopavanje postojećeg asfalta debljine do 10 cm s utovarom i odvozom na deponij - a time nisu izvedene niti ostale navedene stavke. Osim toga, VMO ima prigovor na rampe na spoju starog i novog asfalta kod Baburičine ulice kod trgovine Lonia koje nisu izvedene sa propisnim nagibom (strmiji nagib od propisanog). Također biciklističke klamerice kod trgovine Lonia nisu vraćene na pozicije prije uređenje pješačkog hodnika u Adamičevoj ulici i stupići koji su sprječavali pristup vozilima na pješački hodnik nisu vraćeni na pozicije na kojima su stajali prije uređenja. Potrebno je obratiti pozornost na kritičnu točku u prometnici koja se stvorila proširivanjem kolne površine te koja predstavlja rizik zabijanja u rinzol - potrebno horizontalnom signalizacijom označiti kao upozorenje - valovita crta.” Vijećnici su suglasni sa prijedlogom reklamacije.


TEMA: Ukidanja rezervacije parkiranja za zaposlenike ZET-a na parkirališnoj površini zapadno i južno od zgrade ZET-a

Povedena je kratka rasprava. Vijećnici su suglasni da je s obzirom na okolnosti u vezi parking kapaciteta u naselju Zapruđe potrebno ukinuti rezervaciju parkinga za zaposlenike ZET-a te time omogućiti parkiranje svim korisnicima unutar naselja. Vijećnici su suglasni da se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektor za promet, Zagrebačkom holdingu d.o.o., Podružnica Zagrebparking i da se dostavi dopis za ukidanjem zone rezervacije na spomenutim parking površinama Zagrebački električni tramvaj d.o.o..

TEMA: Zahtjev za odvozom uništenih betonskih žardinjera ispred trgovine Lonia u Trumbićevoj ulici

Vijećnici su suglasni da se pošalje Dopis Zagrebačkom holdingu d.o.o., Podružnica Čistoća za odvozom uništenih betonskih žardinjera.




TEMA: Oštećenje asfalta nakon radova Vodovoda i Odvodnje

Vijećnici su suglasni da se pošalje Dopis prema ViO u formatu reklamacije na izvršene radove i kako je potrebno vratiti u asfalt u istovjetno stanje koje je prethodilo izvedbi radova.

TEMA: Koševi za smeće
Vijećnici su suglasni da se uputi Dopis prema Zagrebačkom holdingu d.o.o., Podružnica Čistoća za postavljanjem dodatnih koševa za smeće (pozivanje na Zaključak sa 7. sjednice VMO Zapruđe [17.12.2021.] - točka 5.) na sljedećim lokacijama: 1 koš Balokovićeva istok, 1 koš Balokovićeva zapad, 1 koš Vankina istok, 1 koš Vankina zapad, 1 koš Baburičina istok, 1 koš Baburičina zapad, 2 koša D.T. Gavrana južna strana. 

TEMA: Odštopavanje odvoda kod javne pumpe pri sjeverozapadnom rubu Meštrovićevog trga 

Vijećnici su suglasni da se ViO dostavi Dopis za reklamacijom na izvedene radove odvodnje vode javne pumpe pri sjeverozapadnom uglu Meštrovićevog trga.


TEMA: Uvođenje 2. parking zone u naselju Zapruđe 

Povedena je rasprava na navedenu temu. Vijećnici smatraju da je ova tema od izuzetnog značaja za kvalitetu života u naselju te smatraju da je potrebno početi raspravljati o mogućnostima i realnosti uvođenja zone naplate. Vijećnik Lopandić Tomislav smatra da je potrebno izvršiti sve moguće radnje za osposobljavanjem i povećanjem parking kapaciteta gdje je moguće u naselju prije pokretanja teme zone naplate u naselju. Vijećnik Barišić Josip smatra da je potrebno razmotriti mogućnost uvođenja specifične parking zone namijenjene isključivo jednom naselju, kako bi se povlaštena karta mogla izdavati isključivo stanovnicima naselja. Vijećnica Anić Barica smatra da je potrebno u ovu temu uključiti građene u obliku tribine ili sličnog formata. Vijećnik Pintar Bruno predlaže da se Vijeće informira o iskustvima dva novozagrebačka naselja koja su već uvela zonu naplate - Siget i Središće.
Vijećnici se slažu da je potrebno podrobnije i detaljnije razmotriti ovu temu.
Sjednica je završila u 21:50 sati.
Zapisnik sastavio:                                                                           	        
Josip Barišić            	                                                                    	
potpredsjednik Vijeća Mjesnog odbora Zapruđe        	        	        	        	
KLASA: 024-08/22-003/196
[bookmark: _GoBack]URBROJ:  251-13-11-9-22-2
Zagreb, 17. siječnja 2022.
                	                        	                                	         PREDSJEDNIK
                                                                                            	VIJEĆA MJESNOG ODBORA
         ZAPRUĐE
                                                                                	                                									                                             Goran Šikić      
